paragraph_text: Brigade su osnovane 9. listopada 1936. Toga dana je prvih 650 dragovoljaca uplovilo u luku grada Alicante s brodom «Ciudad de Barcelona». Brigade su trebale imati oko 18 000 osoba pod oružjem, ali zbog velikih gubitaka tijekom rata nisu nikada dostigle tu brojku. Oko 40 000 osoba je tijekom rata prošlo kroz brigade, od kojih je više od pola poginulo u borbama, ali također i staljinističkim čistkama. Četvrtina brigadira je dolazila iz Francuske, oko 5 000 iz Njemačke i Austrije, 4 000 iz Italije, i oko 4 000 iz Kandade i SADa. Oko 300 dragovoljaca bilo je iz Norveške. Brigade su bile slabo opremljene i postojali su problemi u komunikaciji zbog velikog broja učesnika različitih nacija ali su bile vrlo motivirane.